**Peter Tiivola** (s. 5. syyskuuta 1993 Helsinki) on suomalainen jääkiekkoilija, joka pelaa SM-liigajoukkue Oulun Kärpissa. Hän on pelipaikaltaan keskushyökkääjä.

Ura
---

### Seuraura

Tiivola on Karhu-Kissojen kasvatti. Hän toimi joukkueen C-nuorten kapteenina kaudella 2008–2009, jolloin Tiivola oli Karhu-Kissojen paras pistemies ja maalintekijä sekä C-nuorten I-divisioonan runkosarjassa että karsintasarjassa. Kaudeksi 2010–2011 hän siirtyi Espoo Bluesin B-nuoriin, jossa Tiivola voitti kauden päätteeksi Suomenmestaruuden. Kaudella 2012–2013 Tiivola voitti Bluesin A-nuorten sisäisen syöttöpörssin ja jakoi pistepörssin voiton Aleksi Rutasen kanssa tehoilla 13+32=45. He jakoivat A-nuorten SM-liigan pistepörssin seitsemännen sijan.

Huhtikuussa 2013 Tiivola teki 2+1-vuotisen SM-liigasopimuksen Bluesin kanssa. Hän teki liigadebyyttinsä kauden 2013–2014 avauskierroksella 12. syyskuuta 2013 Turun Palloseuraa vastaan. Tiivola syötti ottelussa Miro Aaltosen tekemän, Bluesin koko kauden ensimmäisen osuman. Liigauransa avausmaalin hän teki 16. lokakuuta 2013 vieraissa Tapparaa vastaan. Yhteensä Tiivolan tulokaskausi toi 23 runkosarjaottelussa tehot 2+2=4. Hän pelasi kauden aikana miesten pelejä myös neljän Mestis-ottelun verran lainalla Kiekko-Vantaassa. Kevätkaudella Tiivola vahvisti Bluesin A-nuoria ja voitti koko A-nuorten SM-liigan pudotuspelien pistepörssin tehoilla 8+8=16. Hän voitti myös pudotuspelien tehotilaston lukemalla +16 ja kauden päätteeksi Suomenmestaruuden.

Helmikuussa 2015 Blues käytti Tiivolan sopimuksessa olleen option ja teki vuoden mittaisen jatkosopimuksen hänen kanssaan. Kauden 2015–2016 edetessä Tiivola nousi talousvaikeuksista kärsineen seuran kapteenistoon. Hän johti joukkueen sisäistä maalipörssiä ja oli Bluesin aktiivipelaajien sisäisen pistepörssin kärjessä Antti Suomelan kanssa tehoilla 10+8=18, kunnes Tiivola siirtyi SM-liigan siirtotakarajalla helmikuussa 2016 kevääseen 2018 ulottuvalla sopimuksella Rauman Lukkoon. Kaudella 2016–2017 hän jakoi 14 osumallaan joukkueen sisäisen maalipörssin toisen sijan Ville Vahalahden kanssa edellään vain Aleksi Saarela. Tehopisteitä runkosarjassa Tiivolalle kertyi kaikkiaan 25.

Kaudeksi 2018–2019 Tiivola siirtyi kaksivuotisella sopimuksella Porin Ässiin. Hän sijoittui tehoilla 12+14=26 joukkueen sisäisessä pistepörssissä kolmanneksi edellään Sakari Salminen ja Jarno Kärki, jotka kuitenkin siirtyivät kesken kauden pois Ässistä. Tiivola ylsi näin ollen aktiivipelaajista runkosarjassa viimeiseksi jääneen joukkueen sisäisen piste-, maali- ja syöttöpörssin kärkisijalle ja kantoi loppukauden Veikkauksen kultaista kypärää. Kaudella 2019–2020 hän teki SM-liigan yhden kauden piste-ennätyksensä tehoilla 9+22=31, joilla Tiivola oli Ässien neljänneksi paras pistemies. Hänen kauteensa mahtui kuitenkin kaksi viiden ottelun pisteetöntä putkea. Joulukuussa 2019 Tiivola teki Ässien kanssa vuoden mittaisen jatkosopimuksen.

Tiivola nousi kaudella 2020–2021 Ässien kapteenistoon. Hän oli tehoilla 5+25=30 joukkueen neljänneksi paras pistemies. Tiivolan kausi jäi kuitenkin vain 37 runkosarjaottelun mittaiseksi. Marraskuussa 2020 hän joutui yli kuukaudeksi sivuun Karjala-turnauksessa tulleen käsivamman vuoksi. Myös helmikuussa 2021 Tiivola joutui sivuun ollessaan Suomen A-maajoukkueen mukana, sillä hänellä todettiin Beijer Hockey Gamesin jälkeen koronavirustartunta, mikä piti Tiivolan karanteenissa kuukauden loppuun. Samassa kuussa hän teki Ässien kanssa vuoden mittaisen jatkosopimuksen, mutta se sisältää option ulkomaille siirtymisestä kauden 2020–2021 jälkeen.

Kesäkuussa 2021 Ässät vahvisti Tiivolan käyttäneen hänen sopimuksessaan olleen option ulkomaille siirtymisestä. Tiivolan uutisoitiin samana päivänä siirtyvän vuoden mittaisella sopimuksella KHL:n latvialaisseura Dinamo Riikaan. Joukkueeseen aiemmin teki sopimuksen myös hänen ketjukaverinaan Ässissä pelannut Sebastian Wännström.

Kaudeksi 2022–2023 Tiivola palasi SM-liigaan ja hän siirtyi kaksivuotisella sopimuksella Oulun Kärppiin.

### Maajoukkueura

Tiivola edusti Suomea MM-kilpailuissa vuonna 2021, jolloin hän voitti hopeaa. Tiivola pelasi turnauksessa kuitenkin vain kaksi ottelua. Yhteensä hän on pelannut 11 A-maaottelua tehden kolme syöttöpistettä. Tiivola teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenalla alle 20-vuotiaiden maajoukkuepelaajista koottua Venäjää vastaan. Hänet merkittiin Suomen kakkossentteriksi laidoilleen toinen debytantti, Jerry Turkulainen sekä Jere Sallinen. Tiivola sai ottelun avauserässä yhden kahden minuutin jäähyn huitomisesta. Myös koko hänen turnauksensa päättyi loukkaantumiseen ensimmäisessä erässä, kun Tiivola sai kiekon käteensä.

Muuta
-----

Tiivola seurustelee entisen taitoluistelijan ja nykyään taitoluisteluvalmentajana toimivan Nita Viirin kanssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Blues | A-SM | 1 | 0 | 1 | 1 | 0 | – | – | – | – | – |
| 2011–2012 | Blues | A-SM | 46 | 7 | 20 | 27 | 14 | 1 | 0 | 1 | 1 | 0 |
| 2012–2013 | Blues | A-SM | 44 | 13 | 32 | 45 | 28 | 12 | 5 | 8 | 13 | 6 |
| 2013–2014 | Blues | A-SM | 2 | 0 | 0 | 0 | 0 | 11 | 8 | 8 | 16 | 0 |
|  | Blues | SM-liiga | 23 | 2 | 2 | 4 | 2 | – | – | – | – | – |
|  | Kiekko-Vantaa | Mestis | 4 | 2 | 2 | 4 | 0 | – | – | – | – | – |
| 2014–2015 | Blues | SM-liiga | 49 | 0 | 5 | 5 | 4 | 4 | 0 | 0 | 0 | 0 |
|  | Kiekko-Vantaa | Mestis | 7 | 3 | 3 | 6 | 2 | – | – | – | – | – |
| 2015–2016 | Blues | SM-liiga | 42 | 10 | 8 | 18 | 4 | – | – | – | – | – |
|  | Lukko | SM-liiga | 10 | 0 | 2 | 2 | 10 | 5 | 1 | 1 | 2 | 0 |
| 2016–2017 | Lukko | SM-liiga | 58 | 14 | 11 | 25 | 20 | – | – | – | – | – |
| 2017–2018 | Lukko | SM-liiga | 57 | 7 | 18 | 25 | 18 | 2 | 0 | 1 | 1 | 2 |
| 2018–2019 | Ässät | SM-liiga | 50 | 12 | 14 | 26 | 40 | – | – | – | – | – |
| 2019–2020 | Ässät | SM-liiga | 59 | 9 | 22 | 31 | 24 | – | – | – | – | – |
| 2020–2021 | Ässät | SM-liiga | 37 | 5 | 25 | 30 | 12 | – | – | – | – | – | MM | 2 | 0 | 1 | 1 | 0 |
| 2021–2022 | Dinamo Riika | KHL | 32 | 4 | 3 | 7 | 12 | – | – | – | – | – |
| 2022–2023 | Kärpät | SM-liiga | 54 | 12 | 15 | 27 | 22 | 3 | 0 | 0 | 0 | 0 |
| 9 kautta | yhteensä | SM-liiga | 439 | 71 | 122 | 193 | 156 | 14 | 1 | 2 | 3 | 2 |
| 1 kausi | yhteensä | KHL | 32 | 4 | 3 | 7 | 12 | – | – | – | – | – |

Lähteet
-------

* Peter Tiivola The Internet Hockey Databasessa (englanniksi)
* Peter Tiivola Eurohockey-sivustolla (englanniksi)
* Peter Tiivola *Elite Prospects*. Everysport Media Group AB.  (englanniksi)

### Viitteet

1. 1 2 3  Koivunen, Tommi: Debyytti Leijonissa jäi lyhyeksi – SM-liigaseura menetti tähtensä pitkälle sairauslomalle *is.fi*.  5.11.2020. Sanoma Media Finland Oy. Viitattu 8.11.2020.
2. 1 2  Tilastot - Peter Tiivola - Kausi 2022-2023 *liiga.fi*. Jääkiekon SM-liiga Oy. Viitattu 8.4.2020.
3. 1 2 3 4 5 6  Peter Tiivola *Elite Prospects*. Everysport Media Group AB.  (englanniksi)
4. ↑  Elite Prospects - Karhu-Kissat U16 *eliteprospects.com*. Everysport Media Group AB. Viitattu 15.3.2019. (englanniksi)
5. ↑  Elite Prospects - U20 SM-liiga Stats 2012-2013 *eliteprospects.com*. Everysport Media Group AB. Viitattu 15.3.2019. (englanniksi)
6. ↑  Bluesin nuorille useita sopimuksia *Jatkoaika.com*.  8.4.2013. Jatkoaika r.y. Viitattu 13.9.2013.
7. ↑  Laine, Sami: Bluesin nuori tähti avasi Liigan maalihanat *yle.fi*.  12.9.2013. Yleisradio Oy. Viitattu 8.11.2020.
8. ↑  Bluesin valopilkku katkaisi Metsolan nollataian *yle.fi*.  16.10.2013. Yleisradio Oy. Viitattu 8.11.2020.
9. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 15.3.2019. (englanniksi)
10. ↑  Blues solmi jatkosopimuksia nuorilleen *Jatkoaika.com*.  6.2.2015. Jatkoaika r.y. Viitattu 6.2.2015.
11. ↑  Bluesin tyhjennys jatkuu − Tiivola seuraava lähtijä *Jatkoaika.com*.  15.2.2016. Jatkoaika r.y. Viitattu 15.2.2016.
12. ↑  Elite Prospects - Lukko *eliteprospects.com*. Everysport Media Group AB. Viitattu 15.3.2019. (englanniksi)
13. ↑  Peter Tiivola vahvistaa Ässiä *assat.com*.  25.4.2018. HC Ässät Pori Oy. Viitattu 25.4.2018.
14. ↑  Elite Prospects - Ässät *eliteprospects.com*. Everysport Media Group AB. Viitattu 15.3.2019. (englanniksi)
15. ↑  Elite Prospects - Ässät *eliteprospects.com*. Everysport Media Group AB. Viitattu 8.4.2020. (englanniksi)
16. ↑  Kallioniemi, Esko: Pelaaja-arviot 2019−20: Ässillä oli vähän floppeja, mutta liikaa tasapaksuutta *Jatkoaika.com*.  19.3.2020. Jatkoaika r.y. Viitattu 8.4.2020.
17. ↑  Peter Tiivola ja Teemu Vuorisalo jatkavat Ässissä *assat.com*.  4.12.2019. HC Ässät Pori Oy. Viitattu 4.12.2019.
18. ↑  Elite Prospects - Ässät *eliteprospects.com*. Everysport Media Group AB. Viitattu 5.5.2021. (englanniksi)
19. ↑  Laiho, Harri: Ässien Peter Tiivola sai koronatartunnan maajoukkuereissulla *satakunnankansa.fi*.  1.3.2021. Pori:  Alma Media Suomi Oy. Viitattu 5.5.2021.
20. ↑  Koski, Matti: Maajoukkuerinkiin noussut Peter Tiivola teki jatkosopimuksen Ässien kanssa *Jatkoaika.com*.  2.2.2021. Jatkoaika r.y. Viitattu 2.2.2021.
21. ↑  Peter Tiivola, forward of the national team of Finland, joins the DINAMO RĪGA team *dinamoriga.lv*.  18.6.2021. Dinamo Riga AS.  Arkistoitu 18.6.2021. Viitattu 18.6.2021. (latviaksi)
22. ↑  Koskimäki, Ilona; Kallioniemi, Esko: Ässien hyökkääjä Peter Tiivola siirtyy KHL:ään – uuden vahvistuksen arvoitus ratkeamassa *satakunnankansa.fi*.  18.6.2021. Alma Media Suomi Oy. Viitattu 18.6.2021.
23. ↑  Honkamaa, Tiia: Kärppien ensi kauden joukkue alkaa hahmottua − Joonas Kemppainen palaa Ouluun *Jatkoaika.com*.  27.4.2022. Jatkoaika r.y. Viitattu 6.5.2022.
24. ↑  Tilanne 19.12.2021
25. ↑  RUS - FIN (Line Up) *stats.swehockey.se*.  5.11.2020. Svenska Ishockeyförbundet. Viitattu 8.11.2020. (englanniksi)
26. ↑  RUS - FIN (6-2) *stats.swehockey.se*.  5.11.2020. Svenska Ishockeyförbundet. Viitattu 8.11.2020. (englanniksi)
27. ↑  Laiho, Harri: Peter Tiivola on Porissa unelmien juurilla *satakunnankansa.fi*.  3.6.2018. Pori:  Alma Media Suomi Oy. Viitattu 8.11.2020. [vanhentunut linkki]

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen

Kärpät – SM-liiga
4 Kivistö |
9 Berglund |
11 Ritchie |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
27 Korpimäki |
29 Alasiurua |
30 Kokko |
31 Vedenpää |
33 Karhunen |
41 Koivunen |
42 Juusola |
48 Antonen |
51 Koskenkorva |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Mäntymaa – Sihvonen – Hilli – Jaakola